**DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE IR LEIDIMO IŠNUOMOTI TURTĄ VIEŠO KONKURSO BŪDU**

2020 m. spalio 30 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalimis, 15 straipsniu, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašu patvirtintu Rokiškio rajono savivaldybės tarybos 2019 m. rugsėjo 27 d. sprendimu Nr. TS-205 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašo patvirtinimo“, atsižvelgiant į Rokiškio rajono savivaldybės administracijos Jūžintų seniūnijos 2020 m. spalio 5 d. raštą Nr. SR-90 „Dėl savivaldybės patalpų nuomos“, Rokiškio rajono savivaldybės taryba nusprendžia:

* 1. Perduoti biudžetinei įstaigai Rokiškio rajono savivaldybės administracijai, kodas 188772248, adresas: Respublikos g. 94, Rokiškio m., Rokiškio rajono savivaldybė (toliau – Savivaldybė), nuosavybės teise priklausantį nekilnojamąjį turtą valdyti, naudoti ir disponuoti juo patikėjimo teise bei apskaityti įstaigos balanse:
  2. 309,09 kv. m bendro ploto pastatą – administracinį pastatą, žymėjimas plane 1B2p, unikalus Nr. 7397-0013-4014, adresu: J. O. Širvydo g. 31, Jūžintai, Rokiškio r. sav., įsigijimo balansinė vertė 2020 m. rugsėjo 30 d. – 45551,54 Eur, turto likutinė vertė 2020 m. rugsėjo 30 d. – 8822,95 Eur, finansavimo šaltinis – savivaldybės biudžeto lėšos;
  3. 52,00 kv. m užstatyto ploto pastatą – ūkio pastatą, žymėjimas plane 2I1p, unikalus Nr. 4400-0275-3262, adresu: J. O. Širvydo g. 31, Jūžintai, Rokiškio r. sav., įsigijimo balansinė vertė 2020 m. rugsėjo 30 d. – 373,97 Eur, turto likutinė vertė 2020 m. rugsėjo 30 d. – 0,00 Eur, finansavimo šaltinis – savivaldybės biudžeto lėšos;
  4. 37,00 kv. m užstatyto ploto pastatą – malkinę, žymėjimas plane 3I1ž, unikalus Nr. 4400-0275-3284, adresu: J. O. Širvydo g. 31, Jūžintai, Rokiškio r. sav., įsigijimo balansinė vertė 2020 m. rugsėjo 30 d. – 266,09 Eur, turto likutinė vertė 2020 m. rugsėjo 30 d. – 0,00 Eur, finansavimo šaltinis – savivaldybės biudžeto lėšos.

1. Įgalioti Savivaldybės merą, jam nesant, – Savivaldybės mero pavaduotoją, pasirašyti Rokiškio rajono savivaldybės turto, nurodyto 1 punkte, priėmimo ir perdavimo aktą.
2. Leisti išnuomoti viešo konkurso būdu iki 2021 m. rugsėjo 30 d. Rokiškio rajono savivaldybei nuosavybės teise priklausantį turtą:

20,27 kv. m patalpas, esančias pastate – administraciniame pastate, žymėjimas plane 1B2p (pažymėtas Nr. 1-7), unikalus Nr. 7397-0013-4014, bendras pastato plotas – 309,09 kv. m, adresu: J. O. Širvydo g. 31, Jūžintai, Rokiškio r. sav., nustatyti turto naudojimo paskirtį – ryšio paslaugoms teikti bei 1 kv. m nuomos kainą – 1,20 Eur per mėnesį.

1. Pritarti Savivaldybės turto, išdėstyto 3 punkte, nuomos sutarties projektui ir perdavimo priėmimo aktui (pridedama).
2. Įgalioti Rokiškio rajono savivaldybės administracijos direktorių, jam nesant, –administracijos direktoriaus pavaduotoją, organizuoti šio sprendimo 3 punkte nurodyto turto viešą nuomos konkursą ir pasirašyti su konkurso nugalėtoju turto nuomos sutartį bei perdavimo ir priėmimo aktą.
3. Skelbti sprendimą savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO VALDYTI, NAUDOTI IR DISPONUOTI JUO PATIKĖJIMO TEISE IR LEIDIMO IŠNUOMOTI TURTĄ VIEŠO KONKURSO BŪDU“ AIŠKINAMASIS RAŠTAS**

2020 m. spalio 8 d.

Rokiškis

**Parengto sprendimo projekto tikslai ir uždaviniai.**

1. Perduoti Rokiškio rajono savivaldybei (toliau – Savivaldybė) nuosavybės teise priklausantį nekilnojamąjį turtą valdyti, naudoti ir disponuoti juo patikėjimo teise Rokiškio rajono savivaldybės administracijai.
2. Leisti išnuomoti viešo konkurso būdu iki 2021 m. rugsėjo 30 d. Rokiškio rajono savivaldybei nuosavybės teise priklausančias patalpas ir trumpalaikį turtą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 ir 2 dalys, 15 straipsnis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašas patvirtintas Rokiškio rajono savivaldybės tarybos 2019 m. rugsėjo 27 d. sprendimu Nr. TS-205 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos ne konkurso būdu organizavimo tvarkos aprašo patvirtinimo“.

**Sprendimo projekto esmė.**

1. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 2 dalyje numatyta, kad savivaldybės įstaigos joms patikėjimo teise perduotą turtą valdo, naudoja ir disponuoja juo pagal įstatymus savivaldybių tarybų sprendimuose nustatyta tvarka. Savivaldybės tarybos patvirtintame Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos apraše numatyta, kad Savivaldybės turtą patikėjimo teise gali valdyti, naudoti ir disponuoti juo Savivaldybės administracija.

Savivaldybei nuosavybės teise priklauso administracinis pastatas bei pastatas – ūkinis pastatas, pastatas – malkinė, esantys adresu: J. O. Širvydo g. 31, Jūžintai, Rokiškio r. sav. Šio turto valdytojas nėra paskirtas, turtu naudojasi Rokiškio rajono savivaldybės administracijos struktūrinis padalinys – Jūžintų seniūnija. Todėl tikslinga perduoti valdyti, naudoti ir disponuoti juo patikėjimo teise Rokiškio rajono savivaldybės biudžetinei įstaigai – Savivaldybės administracijai.

1. Savivaldybės tarybos patvirtintame Savivaldybės turto nuomos tvarkos apraše numatyta, kad savivaldybės nekilnojamasis turtas išnuomojamas viešo nuomos konkurso būdu, Savivaldybės tarybai priėmus sprendimą leisti išnuomoti turtą.

1999-04-01 buvo sudaryta 20,27 kv. m. bendro ploto patalpų, esančių administraciniame pastate, žymėjimas plane 1B2p, unikalus Nr. 7397-0013-4014, bendras pastato plotas – 309,09 kv. m, adresas: J. O. Širvydo g. 31, Jūžintai, Rokiškio r. sav., turto nuomos sutartis su AB „Lietuvos telekomas“ (po reorganizacijos AB ,,Telia Lietuva“). Bendrovė šias patalpas naudojo ryšio paslaugų veiklai vykdyti. Sutartis terminas pasibaigė. Atsižvelgiant į tai, siūloma leisti išnuomoti sprendimo projekte nurodytas patalpas bei nustatyti pradinį nuomos mokesčio dydį – 1,20 Eur per mėnesį už 1 kv. m. Jūžintų seniūnija šiuo metu minėtų patalpų nenaudoja ir neprieštarauja, kad jos būtų išnuomotos iki 2021 m. rugsėjo 30 d.

Sutikus leisti išnuomoti patalpas bus užtikrintos kokybiškos ryšio paslaugos, taip pat bus užtikrintas efektyvus savivaldybei nuosavybės teise priklausančio turto panaudojimas bei įplaukos į savivaldybės biudžetą.

Savivaldybės turto nuomos sutartis teikiama šiuo sprendimu Savivaldybės tarybai pritarti.

**Galimos pasekmės, priėmus siūlomą tarybos sprendimo projektą:**

**teigiamos** – verslininkai turės galimybę vystyti verslą ir teikti paslaugas;

**neigiamos** – nebus.

**Kokia sprendimo nauda Rokiškio rajono gyventojams.**

Kokybiškos ryšio paslaugos Jūžintų seniūnijos gyventojams.

**Finansavimo šaltiniai ir lėšų poreikis**.

Sprendimui įgyvendinti reikalingos biudžeto lėšos (viešo konkurso paskelbimas vietos spaudoje) – vidutiniškai 30 Eur.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Kristina Tūskienė |